Document ID: 32002R1580

Κανονισμός (ΕΚ) αριθ. 1580/2002 της Επιτροπής
της 4ης Σεπτεμβρίου 2002
για τροποποίση, για δεύτερη φορά, του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε από τον κανονισμό (ΕΚ) αριθ. 951/2002(2), και ιδίως το άρθρο 7 παράγραφος 1,
Εκτιμώντας ακόλουθα:
(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
(2) Στις 8 Ιουλίου, 26 Αυγούστου και 3 Σεπτεμβρίου 2002, η επιτροπή κυρώσεων αποφάσισε να τροποποιήσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων και, συνεπώς, το παράρτημα Ι πρέπει να τροποποιηθεί αναλόγως.
(3) Ο Ummah Tameer E-Nau περιλαμβάνεται ως φυσικό πρόσωπο στον κατάλογο του κανονισμού (EΚ) αριθ. 881/2002. Ωστόσο, η απόφαση της επιτροπής κυρώσεων της 24ης Δεκεμβρίου 2001 στην οποία βασίζεται η εν λόγω εγγραφή και ο ενιαίος κατάλογος που εξέδωσε η επιτροπή κυρώσεων καταδεικνύουν ότι ο Ummah Tameer E-Nau αποτελεί νομικό πρόσωπο, ομάδα ή οντότητα. Δεδομένου ότι ο κανονισμός (ΕΚ) αριθ. 881/2002 αφορά την εφαρμογή αποφάσεων των Ηνωμένων Εθνών και μόνον, είναι αναγκαίο και ορθό να αναγραφεί η επωνυμία Ummah Tameer E-Nau στο αντίστοιχο τμήμα του καταλόγου.
(4) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα πρόσωπα, οι ομάδες και οι οντότητες που απαριθμούνται στο παράρτημα προστίθενται στον κατάλογο του παραρτήματος Ι του κανονισμού (ΕΚ) αριθ. 881/2002.
2. Τα ακόλουθα πρόσωπα, ομάδες και οντότητες διαγράφονται από τον κατάλογο του παραρτήματος Ι του κανονισμού (ΕΚ) αριθ. 881/2001.
"Ali, Abdi Abdulaziz, Dräbantvagen 21, 177 50 Spånga, Σουηδία, ημερομηνία γεννήσεως 1η Ιανουαρίου 1955."
"Aden, Adirisak, Skäftingebacken 8, 163 67 Spånga, Σουηδία, ημερομηνία γεννήσεως 1η Ιουνίου 1968."
"Hussein, Liban, 925, Washington Street, Dorchester, Mασαχουσέτη, 2019, Bank Street, Οντάριο, Οτάβα, Καναδάς."
"Jama, Garad (επίσης γνωστός ως Nor, Garad K.) (επίσης γνωστός ως Wasrsame, Fartune Ahmed), 2100, Bloomington Avenue, Mινεάπολη, Mινεσότα, 1806, Riverside Avenue, 2ος όροφος, Mινεάπολη, Μινεσότα· ημερομηνία γεννήσεως: 26 Ιουνίου 1974."
"Aaran Money Wire Service, Inc., 1806, Riverside Avenue, 2ος όροφος, Mινεάπολη, Μινεσότα Η.Π.Α."
"Barakat Enterprise, 1762, Huy Road, Κολόμπους, Οχάιο Η.Π.Α."
"Global Service International, 1929, 5th Street, Suite 204, Mινεάπολη, Mινεσότα Η.Π.Α."
3. Στο παράρτημα I του κανονισμού (EΚ) αριθ. 881/2002, η εγγραφή "Ummah Tameer E-Nau (UTN), Street 13, Wazir Akbar Khan, Καμπούλ Αφγανιστάν, Πακιστάν" μεταφέρεται από τον κατάλογο των φυσικών προσώπων στον κατάλογο των νομικών προσώπων, ομάδων και οντοτήτων.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Σεπτεμβρίου 2002.

Labels: 2
5
10
8
3
18
15